Document ID: 31996D0582

Odločba Komisije
z dne 24. junija 1996
o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s strukturnimi tesnjenimi zasteklitvenimi sistemi in kovinskimi sidri za beton
(Besedilo velja za EGP)
(96/582/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta št. 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo Sveta št. 93/68/EGS [2], in zlasti člena 13(4) Direktive,
ker mora Komisija po členu 13(3) Direktive Sveta št. 89/106/EGS med dvema postopkoma za potrjevanje skladnosti proizvoda izbrati “sploh najmanj težavni postopek, ki izpolnjuje zahteve po varnosti”; to pomeni, da je nujno odločiti, ali je za dani proizvod ali družino proizvodov obstoj sistema za nadzor proizvodnje v tovarni po proizvajalčevi obveznosti potreben in zadosten pogoj za potrditev skladnosti ali pa je potrebno vključevanje odobrenega certifikacijskega organa iz razlogov, povezanih z izpolnjevanjem meril iz člena 13(4);
ker člen 13(4) zahteva, da je tako opredeljen postopek naveden v mandatih in v tehničnih specifikacijah, je torej zaželeno, da se opredeli koncept proizvodov ali družine proizvodov, kakršen se uporablja v mandatih in tehničnih specifikacijah;
ker sta postopka, ki sta predpisana v členu 13(3), podrobno opisana v Prilogi III k Direktivi št. 89/106/EGS, je torej nujno jasno opredeliti metode za izvajanje obeh za vsak proizvod ali družino proizvodov skladno s Prilogo III, ki daje prednost nekaterim sistemom;
ker ustreza postopek iz točke (a) člena 13(3) sistemom brez stalnega nadzora, ki so predloženi v prvi možnosti ter v drugi in tretji možnosti oddelka 2(ii) Priloge III, in ker postopek iz točke (b) člena 13(3) ustreza sistemom stalnega nadzora, ki so predloženi v točki (i) oddelka 2 Priloge III in v prvi možnosti točke (ii) oddelka 2 Priloge III;
ker so ukrepi, predvideni s to odločbo, v skladu z mnenjem Stalnega odbora za gradbeništvo,
SPREJELA NASLEDNJO ODLOČBO:
Člen 1
Skladnost proizvodov, ki so navedeni v Prilogi I, se potrdi s postopkom, po katerem je poleg proizvajalca, ki upravlja sistem nadzora tovarniške proizvodnje, v oceno in nadzor kontrole proizvodnje ali samega proizvoda vključen tudi odobreni certifikacijski organ.
Člen 2
Postopek za preverjanje skladnosti, ki je naveden v Prilogi II, bo imenovan v mandatih za smernice za evropsko tehnično soglasje.
Člen 3
Ta odločba je naslovljena na države članice.
V Bruslju, 24. junija 1996

Labels: 7
3
1